ΓΡΑΠΤΗ ΕΡΩΤΗΣΗ E-3412/01

υποβολή: Anna Karamanou (PSE) προς το Συμβούλιο

(13 Δεκεμβρίου 2001)

Θέμα: Η ανθρωπιστική κρίση στο Αφγανιστάν — Πρόσφυγες

Τα πορίσματα της Διεθνούς Αμνηστίας όπως και άλλων μη κυβερνητικών οργανώσεων, σχετικά με την κατάσταση των Αφγανών προσφύγων στο εξωτερικό και τους εγκλωβισμένους στο εσωτερικό, που φεύγουν κυρίως λόγω των βομβαρδισμών, αγγίζει τα όρια της ανθρώπινης τραγωδίας.

Τι μέτρα προτίθεται να λάβει το Συμβούλιο, ώστε οι χώρες που στηρίζουν τη στρατιωτική επέμβαση να αναλάβουν μεγαλύτερη ευθύνη για την περίθαλψη των προσφύγων που εγκαταλείπουν το Αφγανιστάν κατά κύματα· Επιπλέον, θα ανοιχτούν διάδρομοι για την αποστολή ανθρωπιστικής βοήθειας μέσα στο Αφγανιστάν, θα αναγνωριστεί η προσφυγική ιδιότητα σε όσους φτάνουν σε άλλες χώρες και θα δημιουργηθούν κατάλληλοι προσφυγικοί καταυλισμοί σε ασφαλή απόσταση από την περιοχή των συγκρούσεων· Παράλληλα, πώς προτίθεται να κατανείμει το βάρος των προσφύγων μεταξύ των χωρών καιπάρχει ολοκληρωμένο πρόγραμμα, σε συνεργασία με τις ανθρωπιστικές οργανώσεις, για τον επαναπατρισμό όσων προσφύγων το επιθυμούν, όταν λήξουν οι εχθροπραξίες·

Απάντηση

(13 Μαΐου 2002)

1. Το Συμβούλιο συμμερίζεται την ανησυχία της αξιότιμης κας βουλευτού για την κατάσταση των Αφγανών προσφύγων και των εκτοπισθέντων στο εσωτερικό της χώρας. Το Συμβούλιο πιστεύει, ωστόσο, ότι λόγω της ταχέως εξελισσόμενης κατάστασης επί τόπου, ορισμένες πτυχές του ζητήματος έχουνπερκερασθεί από τα γεγονότα. Στις αρχές Δεκεμβρίου, οι φατρίες του Αφγανιστάν συνήψαν,πό την αιγίδα των ΗΕ, τη συμφωνία του Πέτερσμπεργκ που θέτει τέρμα στο μακροχρόνιο εμφύλιο πόλεμο και ανοίγει το δρόμο για μόνιμη πολιτική λύση. Ηπό τις ΗΠΑ στρατιωτική δράση εναντίον των τρομοκρατικών δικτύων στο Αφγανιστάν εξεδίωξε τους Ταλιμπάν από το τελευταίο τους οχυρό στα περίχωρα του Κανταχάρ. Η νέα αφγανική προσωρινή διοίκηση ανάλαβε καθήκοντα στις 22 Δεκεμβρίου, και έχει συσταθεί μια διεθνής δύναμη συνδρομής για την ασφάλεια (ISAF) βάσει του ψηφίσματος 1386 της 20.12.2001 του Συμβουλίου Ασφαλείας των ΗΕ. Έχουν ανοίξει ανθρωπιστικοί διάδρομοι και το αλλοδαπό προσωπικό των οργανισμών των ΗΕ και των ΜΚΟ άρχισε να επιστρέφει στο Αφγανιστάν.

2. Ως εκ τούτου, η εκροή προσώπων από το Αφγανιστάν έχει μειωθεί σημαντικά, και πολλοί πρόσφυγες και εκτοπισθέντες άρχισαν να επανέρχονται στις περιοχές του Αφγανιστάν από όπου προέρχονται. Η ροή αυτή είναι πιθανό να επιταχυνθεί περαιτέρω με το τέλος του χειμώνα, γεγονός που θα δημιουργήσει νέες προκλήσεις για την αφγανική προσωρινή διοίκηση και τη διεθνή κοινότητα που παρέχει βοήθεια.

3. Η Ευρωπαϊκή Κοινότητα και τα κράτη μέλη θα συνεχίσουν επομένως να παρέχουν ανθρωπιστική βοήθεια (από τις 11 Σεπτεμβρίου 2001 έχουν δεσμευθεί άνω των 350 εκατομμ). Ταυτόχρονα διατηρούν στενή επαφή με τους αρμόδιους οργανισμούς των ΗΕ, τους ΜΚΟ και τους διεθνείς δωρητές για το πως θα βοηθηθεί κατά τον άριστο τρόπο το Αφγανιστάν στους κρίσιμους τομείς της αποκατάστασης και ανασυγκρότησης, συμπερι-λαμβανόμενων και μέτρων που θα διευκολύνουν την επάνοδο εκείνων που έφυγαν ως πρόσφυγεςπό τα προηγούμενα καθεστώτα. Η Διευθύνουσα Ομάδα για την ανασυγκρότηση του Αφγανιστάν, η οποία συμπροεδρεύεται από την ΕΕ, επετέλεσε σημαντική πρόοδο στη συνεδρίαση της στις 20/21 Δεκεμβρίου στις Βρυξέλλες. Η αποστολή εκτίμησης των συνολικών αναγκών από την Παγκόσμια Διεθνή Τράπεζα και το Πρόγραμμα ανάπτυξης των Ηνωμένων Εθνών εξετάζει επί του παρόντος την κατάσταση επί τόπου και θα παράσχει λεπτομερείς συστάσεις για τους διάφορους τομείς. Βάσει της εκτίμησης αυτής, η ΕΕ, μαζί με τις ΗΠΑ, την Ιαπωνία, τις Αραβικές χώρες και τους τοπικούς χρηματοπιστωτικούς μεσολαβητές, εκπόνησαν μια στρατηγική προσέγγιση για την ανασυγκρότηση στη Διάσκεψη των Δωρητών στο Τόκιο στις 21/22 Ιανουαρίου 2002. Στο Τόκιο η ΕΕ και τα κράτη μέλη της δεσμεύθηκαν να διαθέσουν για την ανασυγκρότηση του Αφγανιστάν 550 εκατομμύρια Ευρώ για το 2002 και να διατηρήσουν ένα ουσιαστικό επίπεδο βοήθειας για τα επόμενα έτη.

4. Ταυτόχρονα, η ΕΕ έχει επίγνωση ότι ορισμένες χώρες, γειτονικές του Αφγανιστάν, ιδίως το Πακιστάν και το Ιράν θα, συνεχίσουν να αντιμετωπίζουν και κατά τα προσεχή έτη το πρόβλημα των Αφγανών προσφύγων. Η ΕΕ θα συνεχίσει επομένως να βοηθά τις χώρες αυτές.